Ana Gomes

Ana Maria Rosa Martins Gomes (s. 9. helmikuuta 1954 Lissabon, Portugali) on portugalilainen poliitikko ja diplomaatti. Gomes oli Euroopan parlamentin jäsen 2004–2019. Hänen puolueensa on Portugalin Sosialistinen puolue ja europarlamenttiryhmä sosialistien ja demokraattien ryhmä.

 Tausta 
Gomes syntyi Lissabonissa São Sebastião da Pedreirassa. Hän aloitti opiskelun Lissabonin yliopiston oikeustieteellisessä tiedekunnassa vuonna 1972, kun autoritaarinen Estado Novo -järjestelmä lisäsi valtaansa yliopistossa reaktiona opiskelijoiden mielenosoituksiin. Gomes aktivoitui hallinnon vastaisessa opiskelijapolitiikassa ja liittyi maanalaiseen poliittiseen toimintaan.

 Diplomaattinen ura 
pienoiskuva|vasen|Diplomaatti Ana Gomes Yhdysvaltain presidentin Ronald Reaganin ja Portugalin presidentin António Ramalho Eanesin takana. Kuva vuodelta 1985.

Gomes aloitti diplomaatinuransa vuonna 1980, jolloin hän tuli Portugalin ulkoasiainhallinnon EEC-jäsenyysneuvotteluja käyvälle osastolle. Hän palveli Portugalin YK-edustustoissa Genevessä ja New Yorkissa, suurlähetystöissä Tokiossa ja Lontoossa sekä Portugalin suurlähettiläänä Indonesiassa, jossa hän solmi uudelleen Portugalin suhteet Indonesiaan ja oli neuvottelemassa Portugalin entisen siirtokunnan Itä-Timorin itsenäisyydestä. Palvelus Indonesiassa ja Itä-Timorissa teki Gomesista tunnetun.

 Poliittinen ura 

Gomes toimi Euroopan parlamentin jäsenenä kolmen kautta, vuosina 2004–2019. Hänet valittiin parlamenttiin ensimmäisen kerran europarlamenttivaaleissa 2004 ja uudelleen vuosien 2009 ja 2014 europarlamenttivaaleissa. Hän oli ulkoasiainvaliokunnan jäsen vuosina 2004–2014, turvallisuus- ja puolustuspolitiikan alivaliokunnan jäsen 2004–2019, ihmisoikeuksien alivaliokunnan jäsen 2009–2014 sekä kansalaisvapauksien sekä oikeus- ja sisäasioiden valiokunnan jäsen 2014–2019.

Portugalin presidentinvaalissa 2021 Gomes sai 13 prosenttia eli toiseksi eniten ääniä. Hän on eniten ääniä saanut nainen Portugalin presidentinvaaleissa.

 Vaalitulokset 
 Europarlamenttivaalit Vuosi Puolue Sija listalla Tulos Viite 2004 PS 2. valittiin  2009 PS 7. valittiin  2014 PS 6. valittiin      Presidentinvaalit Vuosi Äänet Osuus Tulos Viite 2021 540 823 12,96 % ei valittu      Kuntavaalit Vuosi Kunta Tulos Viite 2009 Sintra valittiin     

 Tunnustukset 
Gomesille myönnetyt portugalilaiset kunniamerkit:

 80px Henrik Purjehtijan ritarikunnan suurupseeri (18.3.1986)
 80px Portugalin ansioritarikunnan komentaja (27.4.1993)
 80px Kristuksen veljeskunnan suurristi (9.6.2000)

Ulkomaisia kunniamerkkejä:

 55x55px Itä-Timorin ritarikunnan merkki (30.8.2009)

Gomes on saanut tunnustukseksi työstään useita ihmisoikeuspalkintoja.

 Lähteet 

 Aiheesta muualla 

 Ana Gomesin kotisivut


Luokka:Portugalilaiset diplomaatit
Luokka:Portugalilaiset europarlamentaarikot
Luokka:Suurlähettiläät
Luokka:Vuonna 1954 syntyneet
Luokka:Elävät henkilöt